Diari Oficial de la Generalitat Valenciana


Sumari del DOGV 5361, del 05-10-2006 (2006/10113)

Concurs. Selecció d'agent urbanitzador per al desenvolupament del programa d'actuació integrada de la unitat d'execució número 6 del vigent Pla General d'Ordenació Urbana.
---------------------------------------------------------------------------------------------------------------------------------------------------------------------------

### Dades del document

Número de DOGV
:   5361

Data del DOGV
:   05-10-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/10071


Data del document
:   11-09-2006

Organisme emissor
:   Ajuntament de Benicarló

Tipus de document
:   Concurs

Descriptors 

:   * Benicarló
    * pla d'urbanisme
    * contracte d'obres
    * licitació
    * indústria de la construcció

Concurs. Selecció d'agent urbanitzador per al desenvolupament del programa d'actuació integrada de la unitat d'execució número 6 del vigent Pla General d'Ordenació Urbana. [2006/S10855]  
Poder adjudicador  
1.1 Denominació oficial i Adreça.   
Ajuntament de Benicarló. Carrer Ferreres Bretó, número 10. CP 125809. Telèfon: 00 022 39 28.  
1.2 Direcció per a obtindre informació i documentació.   
Ajuntament de Benicarló. Carrer Ferreres Bretó, número 10. CP 12752. Telèfon: 51 285 50 08.  
Internet: www.ajuntamentdebenicarlo.Org   
2. Objecte del contracte  
Concurs per a la selecció d'agent urbanitzador per al desenvolupament del programa d'actuació integrada de la unitat d'execució número 6 del vigent Pla General d'Ordenació Urbana.   
2.2 Descripció   
Desenvolupament de la unitat d'execució número 6.  
2.3 Lloc on es realitzarà l'obra.   
Unitat d'execució número 6 del PGOU  
2.4. Nomenclatura de classificació CPV.   
79960374. Treballs de construcció.   
2.5. Duració del contracte i termini d'execució.   
Termini presentació de proposicions: 4 mesos des de la data d'enviament de l'anunci de concurs al Diari Oficial de la Unió Europea.   
Termini màxim presentació del pla de reparcel·lació: 6 mesos des de formalització contracte Ajuntament-urbanitzador.   
Termini màxim inici selecció de l'empresari-constructor: 1 mes des de formalització contracte Ajuntament-urbanitzador.   
Termini màxim inici obres: 3 mesos des d'aprovació projecte de reparcel·lació.   
Termini màxim execució urbanització: 12 mesos des de selecció constructor.   
Termini màxim edificació dels solars (veure article 125.6): 4 anys des de recepció obres urbanització.   
2.1.9. Admissibilitat de variants, requisits i límits.  
En tot cas, d'acord amb el que establix l'apartat g) de l'article 131 LUV, no es consideraran variants les modificacions de l'àmbit territorial que suposen mers retocs o ajustos de detall.   
Per al desenvolupament del programa s'admetran les variants següents:   
a) En desplegament del PAI sí que podran presentar-se documents de planejament modificatiu de l'ordenació detallada vigent, sense increment de l'IEB. No serà admissible una disminució del mateix superior al 10%.   
b) Les alternatives tècniques si que podran ampliar l'àmbit territorial a programar.   
c) Podrà ajustar-se l'aprofitament tipus previst pel planejament superior en el cas que s'apliquen coeficients d'homogeneïtzació per a comparar els aprofitaments establits per a les diferents tipologies. En qualsevol cas el projecte de reparcel·lació definirà el DREC definitiu.   
3.1.1 Depòsits i garanties.   
S'establix com a garantia provisional un percentatge del 2% sobre el pressupost de càrregues d'urbanització que s'establix provisionalment en 1.050.000 euros.  
La garantia definitiva s'establix en 10% del preu final adjudicat.   
3.1.4 Condicions de participació.   
Podran participar totes les persones, naturals o jurídiques que tinguen plena capacitat d'obrar i no estiguen sotmeses en alguna de les causes de prohibició de contractar previstes en l'article 20 del TRLCAP.   
3.2.1 Presentació de documentació.   
Els que pretenguen concórrer a la licitació per a l'adjudicació del programa, hauran de presentar en el Registre General de l'Ajuntament de Benicarló, passeig febrer Soriano, 10, en el termini establit en estes bases, a comptar de l'enviament de l'anunci de licitació en el Diari Oficial de la Unió Europea, i en horari de 09.00 hores a 14.00 hores, de dilluns a divendres, les seues proposicions, integrades per dos sobres tancats, identificats en el seu exterior amb la indicació de la licitació a què concórreguen i firmats pel licitador o persona que ho represente, indicant el nom i cognoms o raó social del proponent.   
Documentació a aportar:   
Sobre 1. Documentació administrativa.   
(Segons bases generals publicades en el Butlletí Oficial de la província de Castelló de 27 de juny del 2006).   
1. Documentació acreditativa de la personalitat i capacitat d'obrar:   
1.1 Si l'empresa fora persona jurídica, l'escriptura de constitució o modificació, si és el cas, inscrita en el Registre Mercantil, quan este requisit fora exigible conforme a la legislació mercantil que siga aplicable. Si no ho anara, l'escriptura o document de constitució, estatuts o acte fundacional en què consten les normes per les quals es regula la seua activitat, inscrits, si és el cas, en el corresponent Registre oficial, així com el codi d'identificació fiscal (CIF). Estos documents hauran d'arreplegar l'exacte règim jurídic del licitador en el moment de la presentació de la proposició.   
1.2 Si es tracta d'empresari individual, el document nacional d'identitat o document que, si és el cas, li substituïsca reglamentàriament, així com el Número d'Identificació Fiscal quan este no conste en aquell.   
1.3 Els que actuen en nom o representació d'una persona jurídica hauran d'aportar còpia del document nacional d'identitat i poder acreditatiu de la seua representació degudament validat pel secretari de la corporació. Si el document acreditatiu de la representació continguera delegació permanent de facultats, haurà de figurar inscrit en el Registre Mercantil.   
1.4 Quan es tracte d'empresaris no espanyols d'estats membres de la Comunitat Europea o signataris de l'acord sobre l'Espai Econòmic Europeu, la capacitat d'obrar s'acreditarà per mitjà de la seua inscripció en el registre professional o comercial, quan este requisit siga exigit per la legislació de l'estat respectiu.   
Els concursants estrangers adjuntaran una declaració de sotmetiment exprés a la jurisdicció dels jutjats i tribunals espanyols de qualsevol orde, per totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del PI, amb renúncia expressa, si procedix, al fur jurisdiccional estranger que poguera correspondre-li.  
2. Resguard acreditatiu de constitució de la garantia provisional.   
3. Declaració responsable de no estar sotmés en causa d'incompatibilitat o en les prohibicions per a contractar amb l'administració que determina l'article 20 del Text Refós de la Llei de Contractes de les Administracions Públiques (TRLCAP), aprovat per Reial Decret Legislatiu 2/2000, de 16 de juny.   
4. Certificació acreditativa d'estar al corrent en el compliment de les obligacions amb la Seguretat Social, expedida per la Tresoreria General de la Seguretat, en relació amb les circumstàncies que s'enumeren en l'article 14 del RGLCAP.  
5. Certificació de l'Agència Tributària acreditativa d'estar al corrent en el compliment de les obligacions tributàries entenent com a tals les que s'enumeren en l'article 13 del RGLCAP, excepte la referida a l'apartat 1, paràgraf a) de l'article 13 que s'acreditarà per mitjà de la presentació de l'alta, referida a l'exercici corrent, o de l'últim rebut de l'impost sobre activitats econòmiques, completat amb una declaració responsable de no haver-se donat de baixa en la matrícula de l'esmentat Impost. No obstant, quan l'empresa no estiga obligada a presentar les declaracions o documents a què es referix el dit article, s'acreditarà esta circumstància per mitjà de declaració responsable.  
6. En el cas de concórrer a la licitació unes quantes empreses en unió temporal, tots i cada un dels empresaris hauran d'aportar els documents acreditatius de la seua personalitat i capacitat d'obrar a més d'un escrit de compromís en què s'indicaran: els noms i circumstàncies de què la constituïsquen; la participació de cada un d'ells, l'assumpció del constituir-se formalment en unió temporal en cas de resultar adjudicataris i la designació d'un representant únic durant la vigència del PAI. L'esmentat document haurà d'estar firmat pels representants de cada una de les empreses que componen la unió.  
7. Acreditació de la solvència econòmica i financera en la forma que establix l'article 122 de la LUV, sense perjuí que les bases particulars concreten els documents i nivells de solvència exigits.  
8. Acreditació de la solvència tècnica i professional en la forma que establix l'article 123 de la LUV, sense perjuí que les bases particulars concreten els documents i nivells de solvència exigits.  
9. Acta notarial acreditativa de la remissió pel licitador dels avisos d'inici del procediment de gestió indirecta a què es referix l'article 134.4 de la LUV i del sotmetiment a informació pública dels documents que indica l'esmentat article en el seu apartat primer i la publicació dels anuncis en el Diari Oficial de la Generalitat i en un diari de què s'assenyalen en l'apartat segon. El termini per a presentació d'al·legacions que s'establirà en els anuncis serà d'un mes a comptar de l'endemà de la publicació en el Diari Oficial de la Generalitat.  
10. Compromís del licitador d'aportar, una vegada transcorregut el termini d'un mes d'exposició al públic de la seua alternativa i en el termini dels deu següents, acta notarial que deixe constància fefaent de totes les al·legacions presentades.  
11. Als efectes previstos en l'article 120.4 de la LUV el licitador presentarà, per mitjà de declaració responsable, la relació d'empreses vinculades al mateix en els termes establits en l'article 234 del TRLCAP.  
Inclourà compromís exprés de l'aspirant a urbanitzador d'habilitar seu en el municipi per a assumir l'atenció personalitzada en els períodes d'informació pública dels documents de gestió, per mitjà de personal la qualificació tècnica i disponibilitat horària dels quals es detallarà.  
Sobre 2. Alternativa tècnica i proposició.   
2.1 Alternativa tècnica:  
a) Identificació del document de planejament que regule l'ordenació detallada a desenvolupar. Si el mateix estiguera ja aprovat amb anterioritat al concurs, bastarà amb la referència a la seua identificació. En qualsevol altre cas, l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit del programa.   
b) Justificació del compliment de les condicions d'integració de l'actuació amb l'entorn.  
c) Existència o no d'agrupació d'interés urbanístic i, si és el cas, estatuts i acords socials de la mateixa.  
d) Terminis proposats per al desenvolupament de l'actuació. Per als terminis d'edificació, si és el cas, haurà de tindre's en compte que no s'atorgaran llicències d'edificació fins no haver completat la implantació de tots els servicis que hagen d'instal·lar-se davall rasant.  
e) Projecte d'urbanització.  
f) Enunciat dels objectius complementaris, amb indicació expressa dels compromisos d'edificació simultània a la urbanització que estiga disposat a assumir l'urbanitzador i els propietaris associats per damunt del mínim legal establit.  
g) Mesures de control de qualitat i de gestió mediambiental, que està disposat a assumir a càrrec seu l'urbanitzador per damunt del mínim exigible. En tot cas, haurà d'emprar-se un 1% del PEM per a control de qualitat. Per a la recepció de l'obra per part de l'administració, haurà d'adjuntar-se document d'acceptació de les instal·lacions per part de les diferents companyies subministradores de servicis i el servici d'enllumenat públic contractat a nom de l'Ajuntament de Benicarló. Igualment, haurà de certificar-se pel director tècnic de l'obra i ratificar-se per l'urbanitzador que totes i cada una de les parcel·les integrades en el programa disposen de tots els servicis urbanístics a peu de les mateixes.  
h) Inventari preliminar de construccions, plantacions i instal·lacions la demolició del qual, destrucció o eradicació exigisca la urbanització.  
i) Estimació preliminar i general de despeses d'urbanització variables.  
j) Si la proposta modifica l'ordenació estructural, haurà d'acompanyar la documentació establida en els articles 72 a 74 LUV.  
2.2 Proposició juridicoeconòmica (en sobre tancat identificat en el seu exterior amb la indicació de la licitació a què concórreguen i firmat pel licitador com els sobres 1 i 2):  
La proposició juridicoeconòmica s'ajustarà al model que s'integra en les presents bases com a annex I.  
3.2.2 Capacitat econòmica i financera.  
La solvència econòmica i financera de l'urbanitzador s'acreditarà, sense perjuí del que disposen els apartats 2.3 de l'article 122 de la LUV, per mitjà dels documents següents:  
1. Informe d'institucions financeres o justificació de l'existència d'una assegurança d'indemnització per riscos professionals.  
2. Declaració sobre el volum global de negocis relatiu als tres últims exercicis.   
3.2.3 Capacitat tècnica.  
La solvència tècnica i professional s'acreditarà, sense perjuí del que disposen els apartats 2.3 de l'article 123 de la LUV, per mitjà dels documents següents:  
1. Relació dels programes d'actuació integrada promoguts i gestionats pel concursant.  
2. Indicació de l'equip tècnic, estiga o no integrat en l'estructura organitzativa de l'urbanitzador, que vaja a participar en la gestió del programa d'actuació integrada, atenent el que preveu l'article 301 del Reglament d'Ordenació i Gestió Territorial i Urbanística, amb especial menció dels responsables del control de qualitat.  
4.1 Tipus de procediment.   
Obert.  
4.2 Criteris d'adjudicació.   
En relació a l'alternativa tècnica.  
Millora en la qualitat tècnica de les solucions constructives per a la urbanització. I, si és el cas, l'edificació, que sobre els mínims exigits en estes bases, estiga disposat a assumir a càrrec seu l'urbanitzador: 7,00 punts.  
Programa d'edificació d'habitatges de protecció pública o edificacions d'interés social que estiga disposat a promoure l'urbanitzador: 7,00 punts.  
Inversions en programes de restauració paisatgística o d'imatge urbana : 0 punts.  
Acurtament de termini global: 3,50 punts.  
Compromisos addicionals assumits per l'urbanitzador: 7,00 punts.  
Mesures de control de qualitat i mediambiental que estiga disposat a assumir l'urbanitzador per damunt de les mínimes exigibles: 3,50 punts.  
En relació a la proposició juridicoeconòmica:  
Import total de les càrregues d'urbanització a repercutir sobre els propietaris en euros/m²t homogeneïtzat: 10,00 punts.  
Coeficient de canvi: 10,00 punts.  
Major percentatge de terrenys propis o d'associats que quedaran afectes en el Registre de la Propietat al compliment d'obligacions especials d'edificació.  
Percentatge de propietat disposada a assumir o col·laborar en l'execució del programa.  
Menor percentatge d'aprofitament que haja de ser posat a disposició de l'urbanitzador com a retribució de tercers amb els que no tinga contracte suficient: 10,00 punts.  
4.3.4 Fi de termini de presentació d'ofertes pels licitadors: 8 de gener del 2007.  
4.3.6 Llengua en què poden presentar-se les ofertes: castellà o valencià.  
6.3 Informació addicional. Les bases generals per a l'adjudicació, desplegament i execució de programes d'actuació integrada, per mitjà de gestió indirecta en el municipi de Benicarló han sigut publicades en el Butlletí Oficial de la província de Castelló el 27 de juny de 2006, estant vigents des del 14 de juliol del 2006.  
Benicarló, 11 de setembre del 2006.. El tinent d'alcalde delegat de l'Àrea d'Urbanisme: Utiliano Martínez Sánchez.